CELEX: C2005/082/77
Language: fi
Date: 2005-04-02 00:00:00
Title: Asia T-53/05: Calavo Growers of Californian 24.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/43
            
         Calavo Growers of Californian 24.1.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-53/05)
   (2005/C 82/77)
   Oikeudenkäyntikieli: espanja
   Calavo Growers of California on nostanut 24.1.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajina ovat asianajajat Enrique Armijo Chavarri ja Antonio Castán Pérez-Gómez.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa ensimmäisen valituslautakunnan 8.11.2004 asiassa R 159/2004-1 tekemän päätöksen ja
            
         
               —
            
            
               velvoittaa SMHV:n korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Luis Calvo Sanz esitti 8.3.2001 hakemuksen, joka koski kuviomerkin ”CALVO” (nro 2.127.132) rekisteröimistä luokkiin 29, 30 ja 31 kuuluvia tavaroita varten.
   Saman vuoden joulukuun 21 päivänä Calavo Growers of California, joka on tämän asian kantaja, esitti tätä rekisteröintihakemusta vastaan väitekirjelmän, joka perustui yhteisön sanamerkille ”CALAVO” (nro 102.822), joka on rekisteröity luokkiin 29 ja 31 kuuluvia tavaroita varten. Tämä väitekirjelmä sisältää kaksi osaa. Ensimmäinen osa sisältää espanjankielisen lomakkeen, jossa ilmoitetaan väitemenettelyn kieli, riitautettu rekisteröintihakemus, väitteentekijä ja sen edustaja, sen pankkitilin numero, jolle vero maksetaan ja aikaisempi yhteisön tavaramerkki. Siinä täsmennetään myös, että väite perustuu ”kaikille tavaroille ja palveluille, joiden rekisteröintiä on aikaisemmin haettu” ja ”aikaisemmalle tavaramerkille ja sekaannusvaaralle”.
   Väitekirjelmän toisessa osassa esitellään väitteen perustelut. Väitekirjelmän tämä osa on englanninkielinen.
   Väiteosasto teki 18.12.2003 päätöksen nro 2927/2003, jossa osittain hyväksyttiin kantajan esittämä väite. Tässä päätöksessä ei otettu huomioon englanninkielisiä väitteitä, koska niitä ei ollut käännetty menettelykielelle tätä varten säädetyssä määräajassa.
   Toimivaltainen valituslautakunta hyväksyi yhteisön tavaramerkin hakijan tästä ratkaisusta esittämän valituksen, koska väiteosasto ei ollut toimivaltainen tekemään väitteestä päätöstä sen vuoksi, että kantajan aineellisesta kysymyksestä esittämät väitteet oli hylättävä, koska niitä ei ollut käännetty menettelykielelle.
   Vaatimustensa tueksi kantaja vetoaa siihen, että yhteisön tavaramerkistä annetun asetuksen (EY) N:o 40/94 42 artiklan 3 kohtaa ja 74 artiklan 1 kohtaa, kun niitä tulkitaan yhdessä täytäntöönpanoasetuksen 20 säännön 3 kohdan kanssa, on rikottu.